CELEX: 62009TN0091
Language: mt
Date: 2009-03-02 00:00:00
Title: Kawża T-91/09 P: Appell ippreżentat fit- 2 ta’ Marzu 2009 minn Carina Skareby mis-sentenza mogħtija fil- 15 ta’ Diċembru 2008 mit-Tribunal għas-Servizz Pubbliku fil-Kawża F-34/07, Skaraby vs Il-Kummissjoni

1.5.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 102/32
            
         Appell ippreżentat fit-2 ta’ Marzu 2009 minn Carina Skareby mis-sentenza mogħtija fil-15 ta’ Diċembru 2008 mit-Tribunal għas-Servizz Pubbliku fil-Kawża F-34/07, Skaraby vs Il-Kummissjoni
   (Kawża T-91/09 P)
   2009/C 102/47
   Lingwa tal-kawża: Il-Franċiż
   
      Partijiet
   
   
      Appellanti: Carina Skareby (Leuven, il-Belġju) (rappreżentanti: S. Rodrigues u C. Bernard-Glanz, avukati)
   
      Appellata: Il-Kummissjoni tal-Komunitajiet Ewropej
   
      Talbiet tal-appellanti
   
   
               —
            
            
               tiddikjara dan l-appell bħala ammissibbli;
            
         
               —
            
            
               tannulla s-sentenza mogħtija fil-15 ta’ Diċembru 2008 mit-Tribunal għas-Servizz Pubbliku tal-Unjoni Ewropea, fil-Kawża F-34/07;
            
         
               —
            
            
               tilqa’ t-talbiet għal annullament u għal danni ppreżentati mill-appellanti quddiem it-Tribunal għas-Servizz Pubbliku;
            
         
               —
            
            
               tikkundanna lill-Kummissjoni għall-ispejjeż fiż-żewġ istanzi.
            
         
      Aggravji u argumenti prinċipali
   
   Permezz ta’ dan l-appell, l-appellanti titlob l-annullament tas-sentenza tat-Tribunal għas-Servizz Pubbliku tal-15 ta’ Diċembru 2008, mogħtija fil-Kawża Skareby vs Il-Kummissjoni, F-34/07, li tiċħad ir-rikors li permezz tiegħu l-appellanti kienet talbet, minn naħa, l-annullament tar-rapport tal-iżvilupp tal-karriera tagħha għas-sena 2005, u min-naħa l-oħra, id-danni.
   Insostenn tal-appell tagħha, l-appellanti ssostni tliet aggravji bbażati fuq żball ta’ klassifikazzjoni ġuridika tal-fatti, ksur tal-Artikolu 5 tad-dispożizzjonijiet ġenerali ta’ implementazzjoni, tal-Artikolu 43 tar-Regolamenti tal-Persunal tal-Komunitajiet Ewropej u difett fil-motivazzjoni, peress li t-Tribunal għas-Servizz Pubbliku kkonkluda li l-Kummissjoni ma tistax tiġi akkużata li ma wettqitx l-evalwazzjoni tal-appellanti għall-perijodu bejn Jannar sa Settembru 2005, minkejja li r-rapport tal-iżvilupp tal-karriera tal-appellanti għas-sena 2005 huwa sempliċement, kważi kelma b’kelma, riproduzzjoni kważi-identika tar-rapport tal-iżvilupp tal-karriera tal-appellanti għas-sena 2004.